2.

Condiții de încărcare pentru diferite tipuri de vehicule: 2.1. Vehicule din categoria M1 (1): 2.1.1. Înclinarea fasciculului luminos al fazei scurte este determinată în următoarele condiții de încărcare: 2.1.1.1. o persoană pe scaunul șoferului; 2.1.1.2. șoferul plus un pasager pe scaunul din față cel mai îndepărtat de șofer; 2.1.1.3. șoferul, un pasager pe scaunul din față cel mai îndepărtat de șofer, toate locurile cele mai îndepărtate spre spate ocupate; 2.1.1.4. toate scaunele ocupate; 2.1.1.5. toate scaunele ocupate, plus o sarcină distribuită uniform în portbagaj, astfel încât să atingă sarcina admisibilă pe puntea spate sau pe puntea față dacă portbagajul este situat în față. Dacă vehiculul este prevăzut cu un portbagaj în față și un portbagaj în spate, sarcina suplimentară trebuie să fie distribuită uniform, astfel încât să se atingă sarcinile admisibile pe punți. Cu toate acestea, dacă masa maximă admisă se atinge înainte de sarcina admisă pe una dintre punți, atunci încărcarea portbagajului (portbagajelor) se limitează la valoarea care permite să se atingă această masă; 2.1.1.6. șoferul plus o sarcină distribuită uniform în portbagaj, astfel încât să se atingă sarcina admisibilă pe puntea corespunzătoare. Cu toate acestea, dacă masa maximă admisă se atinge înainte de sarcina admisă pe punte, încărcarea portbagajului (portbagajelor) se limitează la valoarea care permite să se atingă această masă. 2.1.2. La stabilirea condițiilor de încărcare de mai sus, se ține cont de restricțiile privind încărcările care pot fi eventual prevăzute de fabricant. 2.2. Vehicule din categoria M2 și M3 (1): Înclinarea fasciculului luminos al fazei scurte trebuie să fie determinată în următoarele condiții de încărcare: 2.2.1. vehicul gol și o persoană pe scaunul șoferului; 2.2.2. vehicule încărcate astfel încât fiecare punte să suporte sarcina maximă tehnic admisă sau până când masa maximă admisă a vehiculului este atinsă prin încărcarea punților față și spate proporțional cu sarcinile lor maxime tehnic admise, oricare condiție se realizează prima. 2.3. Vehicule din categoria N cu suprafață de încărcare: 2.3.1. Înclinarea fasciculului luminos al fazei scurte trebuie să fie determinată în următoarele condiții de încărcare: 2.3.1.1. vehicul gol și o persoană pe scaunul șoferului; 2.3.1.2. șoferul plus o sarcină distribuită astfel încât să rezulte sarcina maximă tehnic admisă pe puntea sau pe punțile spate sau masa maximă admisă a vehiculului, oricare condiție se realizează prima, fără a se depăși o sarcină pe puntea față calculată ca suma sarcinii pe puntea față a vehiculului gol plus 25 % din sarcina utilă maximă admisă pe puntea față. În schimb, puntea față este considerată astfel când platforma de încărcare se situează în față. 2.4. Vehicule din categoria N fără suprafață de încărcare: 2.4.1. Tractoare pentru semiremorci: 2.4.1.1. vehicul gol fără sarcină pe șaua de cuplare și o persoană pe scaunul șoferului; 2.4.1.2. o persoană pe scaunul șoferului: sarcina tehnic admisă pe scaunul atelajului într-o poziție a scaunului corespunzătoare celei mai mari încărcări pe puntea spate. 2.4.2. Tractoare pentru remorci: 2.4.2.1. vehicul gol și o persoană pe scaunul șoferului; 2.4.2.2. o persoană pe scaunul șoferului, toate celelalte locuri din cabina șoferului fiind ocupate.